دستونک
 اِلتاپ بلوچ
 مہرءُ واہگ ءُ اُمّیت،ھاک ءِ چیرءَ کَلّ بیتاں
 من چہ مُردگیں زندءَ، چہ وتا پَشَل بیتاں
 شہرءِ بے تبیں گْوات ءَ نیّتانءَ بجّینتگ
 دوستءُ سنگت ءُ ھمبل تیوگا بدل بیتاں
 مطلبءِ زمانگ چوں مہر ءِ ماں زمان بیتیں
 دہرءِ پدّریں رنگ کہ دروگیں رنگءِ پَلّ بیتاں
 وشّی ءُ مرادانی واب بیتاں بے مانا۔!!!
 زندگیءِ آدینکءَ دل گزل گزل بیتاں
 واہگانی بے سیتّیں گْران کپتگاں سودا
 کس نزانت دلءَ چہ تئی چونیءَ چَگَل بیتاں